open-index/open-wikipedia-markdown huggingface dataset:
Plavecký Štvrtok

**Plavecký Štvrtok** je obec na Slovensku v okrese Malacky. Prvá písomná zmienka je z roku 1206. V obci sa nachádza rímskokatolícky kostol Nanebovzatia Panny Márie zo 14. storočia a kaplnka sv. Rocha a Rozálie z 18. storočia. V obci žije aj početná skupina Rómov, ktorá je väčšinou sústredená v samostatnej kolónii v nelegálnej zástavbe vo východnej časti obce.
Súbor:Plavecký Štvrtok kostol 04.jpg
Súbor:Plavecký Štvrtok kostol 03.jpg
Súbor:Plavecký Štvrtok obec 02.jpg


## Referencie

## Iné projekty

## Externé odkazy
* 
* Farnosť Plavecký Štvrtok - oficiálna stránka
* Profil kostola na apsida.sk


Kategória:Obce okresu Malacky
Záhorie (vojenský obvod)

**Záhorie** je vojenský obvod na Slovensku v okrese Malacky.

Vojenský obvod Záhorie bol zriadený v roku 1950 na pozemkoch Vojenské lesné podniky, ktoré boli založené v r. 1918 kúpou pozemkov od grófa Pálfyho pre výcvikové potreby Ministerstva obrany. Po podpísaní Zmluvy o ochrannom vzťahu medzi Nemeckou ríšou a Slovenským štátom v roku 1939 ovládlo toto územie Nacistické Nemecko ako súčasť tzv. ochranného pásmo (nem. *Schutzzone*), na ktorom boli zriadené vojenské výcvikové priestory Malé Karpaty (*Truppenübungsplatz Kleine Karpathen*). V súčasnosti sú tu tri vojenské výcvikové priestory (VVP): VVP Záhorie, VVP Kuchyňa a VVP Turecký Vrch.

Dňom 1. júla 2012 vstúpila do platnosti novela zákona č. 281/1997 Z. z. o vojenských obvodoch, ktorá okrem iného umožňuje vstup širokej verejnosti na územie vojenských obvodov bez nutnosti mať povolenie ministerstva obrany. Na území vojenského obvodu alebo na jeho časti môže byť v závislosti na využívaní tohto územia zložkami podieľajúcimi sa na zabezpečovaní úloh obrany a bezpečnosti štátu vyhlásený **dočasný** alebo **trvalý** zákaz vstupu.

## Referencie

## Iné projekty

## Externé odkazy
* www.mosr.sk  - mapa oblastí, pravidlá vstupu
* www.mod.gov.sk - časové harmonogramy cvičení


Kategória:Obce okresu Malacky
Kategória:Vojenské obvody na Slovensku
Záhorská Ves

náhľad|279x279bod|Západ slnka pri rieke Morava
**Záhorská Ves** (do roku 1948 *Uhorská Ves (pri Morave)*, ) je obec na Slovensku v okrese Malacky.
Je to najzápadnejšia obec na Slovensku, ktorá susedí s Rakúskom a obcami Vysoká pri Morave a Suchohrad. Nachádza sa v Záhorskej nížine, západný okraj tvorí údolná niva rieky Moravy. V obci premáva kompa cez rieku Moravu, ktorá spája obec s dolnorakúskou obcou Angern an der March.

## Pamiatky
V obci je rímskokatolícky kostol sv. Michala Archanjela z roku 1940 a kaplnky sv. Rocha z roku 1900 a Svätej rodiny z roku 1896. Nachádza sa tu tiež Pomník padlých z prvej a druhej svetovej vojny a Pomník povodne.

## Symboly obce
* erb: vychádza z historickej pečate obce. Je v nej zobrazená zvláštna kompozícia troch svätcov – sv. Kataríny (aj s nápisom st. Catharina), sv. Jakuba a sv. Floriána
* vlajka: pozostáva z deviatich pozdĺžnych pruhov vo farbách: modrá - žltá - modrá - biela - červená - biela - modrá - žltá - modrá.
* pečať: je okrúhla, uprostred s obecným symbolom a kruhopisom OBEC ZÁHORSKÁ VES. Priemer pečate je 35 mm.
* zástava: má podobnú kompozíciu ako obecná vlajka.

## Osobnosti
* Lucia Poppová (* 1939 – † 1993), svetoznáma slovenská operná speváčka sopranistka
* Leopold Danihels (* 1923 – † 2003), bývalý predseda Svetového kongresu Slovákov

## Referencie

## Pozri aj
* Angern an der March

## Iné projekty

## Externé odkazy
* 


Kategória:Obce okresu Malacky
Závod (okres Malacky)

**Závod** je obec na Slovensku v okrese Malacky. Leží v severnej časti okresu Malacky v Bratislavskom kraji. Na juhu susedí s obcami Veľké Leváre a Studienka, na severe s obcami Moravský Svätý Ján, Borský Svätý Jur a Lakšárska Nová Ves.

V obci žije asi 2 800 obyvateľov. Nachádzajú sa tu dva kostoly,

## Pamiatky
*Gotický kostol Navštívenia Panny Márie, tzv. starý kostol stojí na cintoríne. Postavený v roku 1339 a zrenovovaný v roku 1777. Vďaka zachovalosti pôvodného stredovekého stavu sa kostol zaraďuje k cenným a hodnotným dokladom stredovekého sakrálneho staviteľstva u nás. Kedysi však bol zasvätený sv. Michalovi archanjelovi. Po vybudovaní nového kostola začal slúžiť, a dodnes slúži ako pohrebná kaplnka.

*Novogotický sv. Michala archanjela je z roku 1899. Vybudovaný je v strede dediny, dovtedy na tomto mieste bolo jazero. K jeho vybudovaniu viedla hlavne nedostatočná veľkosť starého, ale aj zákaz pochovávania okolo kostolov. Interiér kostola nadobudol súčasnú podobu roku 1921, kedy bol vymaľovaný.

*Iné pamiatky sú barokové sochy svätých, kaplnka svätého Vendelína a tradičné domy v centre dediny, ktoré sú však prestavované.

V strede obce stojí hasičská zbrojnica a dobrovoľní hasiči organizujú každoročne nočnú súťaž hasičov, na ktorej sa zúčastňuje až 50 mužstiev z celého Slovenska.

Obec má vlastné futbalové družstvo, na ihrisku bola nedávno dokončená nová tribúna. V obci sídli Materská a základná škola. Železnica vedie cca. 2 km na západ o obce kde je aj železničná stanica. Obsluhuje ju linka Bratislava - Kúty - Břeclav.

Názov obce je starý, znamenal „Za vody“, resp. „Za vodú“, keďže v okolí obce tiekli ramená Moravy.

Na západ od obce je národná prírodná rezervácia Abrod.

## Rodáci
* - Štefan Vrablec (* 1925, † 2017 ), rímskokatolícky biskup                                            a *-*  *Juraj Chvátal ( 1996), slovenský futbalista**, rodák zo **Závodu**, ktorý pôsobil aj v **SK Sigma Olomouc**.

## Referencie

## Iné projekty

## Externé odkazy
* 


Kategória:Obce okresu Malacky
Plavecké Podhradie

**Plavecké Podhradie** je obec na Slovensku v okrese Malacky. Prvá písomná zmienka o nej pochádza z roku 1247. V obci a jej okolí sa nachádza niekoľko historických pamiatok a prírodných zaujímavostí.

## Pamiatky a zaujímavosti
* Plavecký hrad, ruiny stredovekého hradu z 13. storočia
* renesančný kaštieľ Pállfyovcov zo 17. storočia
* ruiny stredovekého kláštora
* keltské hradisko Pohanská
* rímskokatolícky kostol sv. Barbory z roku 1797
* Plavecká jaskyňa
* Jaskyňa pri kríži


Plavecky Hrad.jpg|Plavecký hrad
PlaveckéPodhradie-Kaštieľ.jpg|kaštieľ
Presbyterium plavecke podhradie.jpg|Ruiny gotického kláštorného kostola v Plaveckom Podhradí
Pohanska 01.jpg|Keltské hradisko Pohanská
Plavecké Podhradie kostol 02.jpg|kostol sv. Barbory
PP01 4.jpg|Plavecká jaskyňa
Cave Pri Krizi.jpg|Jaskyňa Pri Kríži


## Pálffyovci a Plavecké Podhradie
Šlachtický rod Pálffyovcov získal Plavecký hrad, a jeho panstvo vrátane Plaveckého Podhradia po vymretí jeho dovtedajších vlastníkov, rodu Balašiovcov v roku 1621. V priebehu 17. storočia postavili v obci renesančný kaštieľ.

Na miestnom cintoríne sú pochovaní traja príslušníci malackej vetvy rodu Pálffyovcov. Hrob - krypta má pod krížom dve nápisové tabule. Na hrobe bol v minulosti aj liatinový rodový erb (stopy upevnenia sú viditeľné).

V zmysle staršej tabule bola krypta vybudovaná pre grófa Mikuláša Pálffyho (1797 - 1830). 

Mladšia tabuľa pripomína, že na vlastné želanie sa tu dal pochovať Mikulášov starší brat Anton Karol knieža Pálffy (1793 - 1879) a jeho manželka Leopoldína Dominika, rod. von Kaunitz-Rietberg (1803 - 1888).

## Referencie

## Literatúra
* JEDLICSKA, Pál: Eredeti részletek gróf Pálffy-család okmánytárához, 1401-1653 s gróf Pálffyak életrajzi vázlatai, Budapest: Stephaneum, 1910, str. 618, dostupné elektronicky

## Iné projekty

## Externé odkazy
* 
* záznam o úmrtí Mikuláša Pálffyho v úmrtnej matrike farnosti Rohožník zo 6. 8. 1830 so zmienkou o pochovaní v Plaveckom Podhradí "Sepultus in coemeterio Podhradiens".
* záznam o úmrtí Mikuláša Pálffyho v úmrtnej matrike farnosti Malacky zo 6. 8. 1830 so zmienkou o úmrtí v lese v Rohožníku "obiit in Teritorio Silvarum Rarbachiensi" a o pohrebe v Plaveckom Podhradí "NB: Sepultus est in Coemeterio Comunitatis Dkeő Várallya".
* záznam o pochovaní Mikuláša Pálffyho v úmrtnej matrike farnosti Plavecký Mikuláš z 8. 8. 1830
* záznam o pochovaní Antona Karola kniežaťa Pálffyho v úmrtnej matrike farnosti Plavecký Mikuláš, podľa ktorého bol pochovaný v Plaveckom Podhradí 16. 4. 1880
* záznam o pochovaní Leopoldíny kňažnej Pálffyovej v úmrtnej matrike farnosti Plavecký Mikuláš, podľa ktorého bola pochovaná v Plaveckom Podhradí 18. 5. 1888
* článok o hrobke na stránke Malackých pohľadov


Kategória:Obce okresu Malacky
Láb

**Láb** je obec na Slovensku v okrese Malacky.

V obci je rímskokatolícky kostol Všetkých Svätých z roku 1665 a kaplnka sv. Vendelína z roku 1755. V okolí sa nachádzajú Lábske jazero, Jakubovské rybníky, Pieskovňa. Cez obec preteká potok Oliva a potok Močiark.

## Osobnosti

### Rodáci
* Ján Gerthofer (* 1910 – † 1991), vojenský a civilný pilot
* Mária Kišonová-Hubová (* 1915 – † 2004), operná speváčka (soprán) a pedagogička
* Branislav Kostka (* 1971), hudobník, dirigent, skladateľ a producent

## Referencie

## Iné projekty

## Externé odkazy
* 


Kategória:Obce okresu Malacky
Suchohrad

**Suchohrad** (ľudovo Dimburk, z nem. Dimburg) je obec na Slovensku v okrese Malacky.

## Pamiatky
V obci je rímskokatolícky kostol Krista Kráľa z roku 1935. V minulosti tu stál aj rímskokatolícky barokový kostol Sv. Floriána z roku 1717, ktorý sa nachádzal na miestnom cintoríne. Pre zlý stav však bol  roku 1912 uzavretý. Snaha o jeho záchranu nebola úspešná a v 30. rokoch bolo nariadené jeho zbúranie. V obci sa nachádzal aj habánsky dvor. Do 30. rokov minulého storočia tu existoval tiež plávajúci vodný mlyn. 

V obci a jej okolí sa nachádza niekoľko bunkrov, ktoré sú účasťou systému československého predvojnového opevnenia. Bunkre v Suchohrade predstavujú najrozšírenejší typ LO vzor 37A (objekt ľahkého opevnenia nového typu), ale sú unikátne tým, že sú dvojposchodové. Spodné podlažie sa nachádza v podzemí a nemá strieľne.

## Karolov dvor
V roku 1780 vybudoval v chotári Suchohradu Karol Pállfy majer. Okolie bolo využívané ako zvernica. Boli tu dve pekárne, pálenica, kováčska dielňa, koniarne, maštale, sýpky a pánske sídlo. Po vzniku Československej republiky bol majer dvakrát rozparcelovaný. Od roku 1950 tu sídlilo novozaložené jednotné roľnícke družstvo. Veľká časť budov bola zbúraná alebo prestavaná. Dnes sa tu nachádza družstvo a vznikajú tu rodinné domy. Z pôvodného majera zostali časti budov panského sídla, dobové pivnice a zamurovaná vstupná brána, ktorá smerovala k Malackám.

## Známe osobnosti
* Ali Brezovský – slovenský hudobný skladateľ
* František Višváder – slovenský vysokoškolský pedagóg, historik, novinár

## Referencie

## Iné projekty

## Externé odkazy
* 


Kategória:Obce okresu Malacky
Zohor

**Zohor** je obec na Slovensku v okrese Malacky. Obec sa nachádza približne  severozápadne od Bratislavy. K 31. decembru 2020 mala obec 3 418 obyvateľov.

## História
Chotár obce bol osídlený už od staršej doby bronzovej. Prvou zmienkou o obci je listina z roku 1314 ktorou Karol I. Róbert potvrdzuje držbu majetkov Otovi z Telespruna - vrátane rybárskej osady *Sahur* (Zohor)

. V polovici 16. storočia Zohor doosídlili Chorváti. Od roku 1466 je uvádzané dnešné pomenovanie obce - Zohor.

## Pamiatky
V obci je rímskokatolícky kostol sv. Margity z roku 1898 a kaplnky sv. Rozálie z roku 1832, sv. Jána Nepomuckého z roku 1910 a sv. Izidora z roku 1944. V malom parku pred kostolom sa nachádza socha Sedembolestnej Panny Márie z roku 1817. V parku pred kostolom sa nachádza aj pomník Milana Rastislava Štefánika.

V obci sa nachádza pomník dvom americkým letcom, ktorí zahynuli 17. októbra 1944 pri havárii bombardéra B-24 Liberator neďaleko obce.

## Významné osobnosti
**Rodisko:**
* Albín Brunovský, slovenský maliar a grafik.
* Pavol Zelenay, slovenský hudobný skladateľ a publicista

## Pozri aj
Železničná stanica Zohor

## Referencie

## Iné projekty

## Externé odkazy
* 


Kategória:Obce okresu Malacky
Slovenský Grob

**Slovenský Grob** (, ) je obec na Slovensku v okrese Pezinok.

Prvá písomná zmienka o obci je z roku 1214. V 16. storočí patrila panstvu Pezinok a v 18. storočí ju Pálfiovci predali jezuitskému kolégiu v Trnave. 

V obci je rímskokatolícky kostol sv. Jána Krstiteľa z roku 1635 a kaplnky Sedembolestnej Panny Márie z roku 1759 a svätej Anny z roku 1790.

Obec preslávila husacina v Slovenskom Grobe, ktorú gazdinky piekli v hlinených pekáčoch a chlebových peciach. Dnes sa Grob často označuje ako „hlavné mesto husaciny“ a jeho reštaurácie navštevujú gurmáni z celého sveta.

## Referencie

## Iné projekty

## Externé odkazy
* 


Kategória:Obce okresu Pezinok
Štefanová

**Štefanová** môže byť:

* obec v okrese Pezinok, pozri Štefanová (okres Pezinok)
* turistické stredisko vo Vrátnej doline v Malej Fatre, časť obce Terchová, pozri Štefanová (Vrátna dolina)
* jaskyňa v Demänovskej doline, pozri Štefanová (jaskyňa)
* chránené územie, pozri Štefanová (prírodná pamiatka)
* vrch vo Veľkej Fatre, pozri Štefanová (vrch vo Veľkej Fatre)
Jablonec (okres Pezinok)

**Jablonec** (historicky , , ) je obec na Slovensku v okrese Pezinok, neďaleko Trnavy.

## Dejiny
Prvá písomna zmieka o obci je z roku 1342, zo zbierky dokumentov Codex diplomaticus andegavesis, kde sa riešili spory o polia.

Jablonec spadal do panstva Červený Kameň a v roku 1543 bol spísaný prvý urbár obce na základe príkazu Mikuláša Pálfiho, ktorého rod vlastnil toto panstvo.

Existovali spory o to, či Jablonec patrí do farnosti Cífer alebo do farnosti Budmerice, pričom sa jeho príslušnosť menila. V 16. storočí sa skončili posledné spory o to, do ktorej farnosti obce patrí, pripadnutím ku farnosti Budmerice.

V 21. storočí sa obec rozrástla o časť nových domov na severozápade obce a obec bola modernizovaná. Bol vybudovaný chodník a nové autobusové zastávky, vymenené pouličné osvetlenie a vďaka občianskej iniciatíve boli postavené a opravené detské ihriská. Taktiež bol vybudovaný náučný chodník popri rieke Gidra, ktorý je dlhý  a je vybavený lavičkami a informačnými tabuľami.

## Pamiatky
V obci sa nachádza socha sv. Floriána z 19. storočia, socha sv. Magdalény z 18. storočia, pomník zosnulým z 1. a 2. svetovej vojny a rímskokatolícky kostol sv. Magdalény z roku 1860.

## Kultúra
V Jablonci sa každoročne uskutočňujú mnohé kultúrne podujatia, aj v spolupráci s materskou a základnou školou, ako napríklad Stavanie mája, hodové slávnosti a Posedenie s dôchodcami.

## Šport
Od roku 1937 sa v Jablonci hráva futbal, pričom v dnešnej dobe ho hrávajú všetky vekové kategórie. Seniori pravidelne organizujú futbalové turnaje v obci a obec sa taktiež zapája do majstrovských súťaží.

V obci tiež funguje občianske hokejbalové združenie, ktoré organizuje turnaje.

## Referencie

## Iné projekty

## Externé odkazy
* 


Kategória:Obce okresu Pezinok
Viničné

**Viničné** (, ) je obec na Slovensku v okrese Pezinok.

## Doložené historické názvy
1208: *Villa Suslan*, 1256: *Susulan*, 13. stor. – 1899: *Schweinsbach*, *Švajnsbach*, 1553: *Swanczpoch*, 19. stor.: *Hattyúpatak*, prelom 19. a 20. stor.: *Labudová*, 1934: *Schweinsbach*, 1938: *Švajnsbach*, 1948: Viničné

## Kultúra a zaujímavosti

### Pamiatky
V obci je rímskokatolícky kostol sv. Filipa a Jakuba z roku 1622 a kaplnka Najsvätejšej Trojice.

## Miestne časti
Po 1. svetovej vojne bola obec rozdelená na tri miestne časti:
* od kostola smerom k Pezinku: **Domovina**
* stredná časť obce: **Dedina**
* od Notárskeho úradu smerom do Senca: **Balkán**

## Osobnosti obce

### Rodáci
* Ján Petrovič (* 1893 – † 1962), slovenský spisovateľ, politik a verejný činiteľ
* Karol Noskovič (* 1933 – † 2011), slovenský disident, zakladateľ lukostreľby na Slovensku

## Referencie

## Iné projekty

## Externé odkazy
* 


Kategória:Obce okresu Pezinok
Budmerice

**Budmerice** (historicky , , ) je obec na Slovensku v okrese Pezinok, v Bratislavskom kraji. Prvé zmienky o obci sú z roku 1296. Názov obce, vtedy Kerestúr, pochádza zo slovného spojenia Kereszt Úr, z maďarského Kríž Pána. Budmerický kostol je dodnes zasvätený Sv. Krížu.
Počas cisársko – kuruckých bojov boli Budmerice, podobne ako aj iné okolité dediny, vypálené. 11. augusta 1705 v bitke pri Budmericiach, cisárske vojská pod vedením Jána Pálffyho, porazili uhorských povstalcov kniežaťa Františka Rákócziho. Terajší rímskokatolícky Kostol Povýšenia sv. Kríža je z roku 1782. V obci je aj kaštieľ, v ktorého priestoroch sa nachádzal Domov Slovenských spisovateľov. V súčasnosti je v pôsobnosti MK SR, prevádzku expozície, jej ideovú i odbornú prípravu zabezpečuje Slovenské národne múzeum – Múzeum Červený Kameň.

## Osobnosti
Narodil sa tu Rudolf Fabry – slovenský básnik, novinár a kolážista.

Narodil sa tu Fridrich Moravčík  – slovenský akademický maliar, pedagóg a publicista

Narodil sa tu Juraj Holček – rímskokatolícky kňaz, národnokultúrny pracovník, včelár.

## Budmerické divadlo
V roku 2012 sa obnovila tradícia ochotníckeho divadla v obci. Divadlo zastrešuje občianske združenie Kasiopea. Divadlo prezentuje hlavne autorské hry Marcela Olšu. Napr. Jak sa Budmerice stali hl. mestom Slovenska I a II, Hra na princeznú.

Kasiopea je organizátorom celoslovenskej divadelnej prehliadky Kasiopeafest, ktorá sa koná v areáli kaštieľa v Budmericiach. V roku 2013 sa prezentovalo na festivale 13 divadiel z celého Slovenska a v roku 2014 až 17. 

Projekt je zameraný na kultúrno-umeleckú prezentáciu divadelných súborov s cieľom osloviť čo najširšie spektrum obyvateľov a návštevníkov a vzájomnú výmenu skúseností divadiel z mnohých častí Slovenska navzájom.

## Pamiatky
*Pozri článok: [[Zoznam kultúrnych pamiatok v obci Budmerice]]*

#### Sakrálne pamiatky
* Kostol Povýšenia Svätého kríža
* Kaplnka Panny Márie Lurdskej
* Kaplnka Sedembolestnej Panny Márie
* Cintorín
* Kaplnka sv. Vendelína
* sv. Ján Nepomucký
* sv. Florián
* Božie muky
* Pamätný kríž  - spomienka na Bitku pri Budmericiach v roku 1705
* kríž pred kostolom
* kríž pri ceste medzi Budmericami a Báhoňom

#### Ostatné pamiatky
* Kaštieľ Budmerice
* Ľudový dom Pavla Dvořáka
* Pamätník Juraja Holčeka
* Budmerická izbička

## Literatúra
Je hit "Dievča z Budmeríc" Karola Duchoňa.

## Galéria

Súbor:Budmerice, kaštieľ.jpg|Budmerický kaštieľ
Súbor:Budmerice church 02.JPG|Kostol Povýšenia Svätého kríža
Súbor:Budmerice church 04.JPG|Kaplnka Panny Márie Lurdskej pred kostolom


## Referencie

## Iné projekty

## Externé odkazy
* 
* budmerice.net - aktuálne informácie a podujatia z obce Budmerice
* Kaštieľ Budmerice - oficiálna stránka
* Farnosť Budmerice - oficiálna stránka


Kategória:Obce okresu Pezinok
Brodské

**Brodské** je obec na Slovensku v okrese Skalica.

## Polohopis
Obec Brodské sa rozprestiera na Záhorí, na ľavom brehu rieky Moravy, ktorá tvorí prirodzenú hranicu s územím Rakúska a Česka. Leží asi 4 km vzdialené od Kútov - významnej dopravnej križovatky, 30 km od mesta Senica a 30 km od okresného mesta Skalica. Okolie dediny dotvárajú lužné lesy pri rieke Morave a  z ostatných strán borovicové lesy.

## Kultúra a zaujímavosti
### Pamiatky
* Rímskokatolícky kostol sv. Antona Pustovníka, jednoloďová pôvodne baroková stavba s polygonálnym ukončením presbytéria a predstavanou vežou z rokov 1731-1750. Stojí na mieste staršej stredovekej stavby, z ktorej sa dochovalo presbytérium. V roku 1862 bol rozšírený a bola postavená nová veža. Presbytérium je zaklenuté lunetovou klenbou zo začiatku 16. storočia, loď je zaklenutá pruskými klenbami. Nachádza sa tu klasicistická kazateľnica a krstiteľnica z konca 18. storočia, obrazy sv. Anny, Navštívenia Panny Márie a sv. Antona od A. Jandu z konca 19. storočia. Ostatné zariadenie je z prvej polovice 20. storočia. Fasády kostola sú hladké s polkruhovo ukončenými oknami s pásovými suprafenestrami. Veža je členená pilastrami a ukončená atypickou oktogonálnou nadstavbou s arkatúrou s nárožnými vežicami a zvonovitou helmicou. 

Súbor:Brodske 01.jpg|Kostol sv. Antona Pustovníka
Súbor:Brodske 03.jpg


### Kultúra
V Brodskom sa už roky uchovávajú zvyky a tradície prostredníctvom folklórnej skupiny "Bročané", ktorý sa pravidelne a s úspechom zúčastňuje kultúrneho diania v obci ale i mimo nej - napr. na rôznych folklórnych súťažiach. 

### Zaujímavosti
Legenda hovorí, že Brodské bolo miestom, kde sv. Cyril a Metod prvýkrát vkročili na naše územie. Preto aj erb obce Brodské tvoria postavy sv. Cyrila a Metoda, ktorí držia v ruke pergamen a jablko, nad nimi sa vznáša holubica.

Od kostola smerom k rieke Morave sa nachádza veľa uličiek, v ktorých ešte možno vidieť najstaršie obydlia v Brodskom. Nachádzal sa tam i habánsky dvor ako dôkaz prítomnosti habánov v 16. storočí. 

## Občianska vybavenosť
V obci sa nachádza pošta a drobné predajne ako novinový stánok, kvetinárstvo a potraviny.  

## Osobnosti obce
### Rodáci
* Ján Móga (* 1784 – † 1861), uhorský generál slovenského pôvodu
* Martin Čulen (* 1823 – † 1894), pedagóg a matematik, rímskokatolícky kňaz
* Marek Čulen (* 1887 – † 1957), komunistický politik a štátnik
* Konštantín Palkovič (* 1919 – † 2008), jazykovedec a publicista
* Augustín Riška (* 1935), slovenský-americký filozof
* Aurel Dermek (* 1925 – † 1989), mykológ

## Referencie

## Iné projekty

## Externé odkazy
* 


Kategória:Obce okresu Skalica
Chropov

**Chropov** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová neskorobaroková stavba s pravouhlým ukončením presbytéria a predstavanou vežou z roku 1768. Kostol nechal postaviť šľachtic Jozef Ňári. Úpravami prešiel v roku 1940. Loď kostola je zaklenutá pruskými klenbami, presbytérium českou plackou. V interiéri sa nachádza hlavný oltár, neskorobaroková práca z konca 18. storočia s novším obrazom sv. Jána Nepomuckého. Tabernákulum pochádza z druhej polovice 18. storočia. Bočné oltáre a kazateľnica sú rokokové, taktiež z druhej polovice 18. storočia. Krstiteľnica v štýle luiséz pochádza z konca 18. storočia. Fasády kostola sú členené lizénovými rámami a segmentovo ukončenými oknami so šambránami s klenákom a čačkami. Veža je lemovaná pilastrami a ukončená korunnou rímsou s terčíkom a ihlancovou helmicou. Portál je riešený ako edikula so segmentovou supraportou. Nad portálom je kruhové okno lemované dvoma nikami so sochami.

## Referencie

## Iné projekty

## Externé odkazy
* 


Kategória:Obce okresu Skalica
Dubové

**Dubové** môže byť:
* obec v okrese Turčianske Teplice, pozri Dubové (okres Turčianske Teplice)
* obec v okrese Zvolen, pozri Dubové (okres Zvolen)
* hovorový výraz pre potok Dubová
Dubová (okres Pezinok)

**Dubová** (, ) je obec na Slovensku v okrese Pezinok. 

## Polohopis
Obec leží na západnom okraji Podmalokarpatskej pahorkatiny, geomorfologickej časti Trnavskej pahorkatiny. Západným okrajom vedie hranica Pezinských Karpát a ich časti Homoľské Karpaty. Obcou preteká Dubovský potok.

Prístup do obce zabezpečuje cesta II/502 (Modra – Častá), spojovacia cesta vedie juhovýchodným smerom na Budmerice. Pezinok je vzdialený  juhozápadne, Trnava  východne, Senec  južne a Bratislava  juhozápadne.

## Pamiatky
V obci je rímskokatolícky kostol Ružencovej Panny Márie z roku 1907 a kaplnka sv. Vendelína.

Na svahu Malých Karpát nad dedinou je postavená jaskynka Panny Márie s lavičkami a ďakovnými tabuľami. Tomuto miestu sa hovorí Vítkov vŕšok (mapa).

## Osobnosti
Narodil sa tu spisovateľ Vincent Šikula a na miestnom cintoríne je aj pochovaný, hoci zomrel v Modre. Dubová bola pre neho zrejme inšpiráciou pre dedinu Hruškovec, ktorú opisuje vo svojom diele Prázdniny so strýcom Rafaelom. V Hruškovci sa totiž nachádza tzv. "Riziko", kam sa chodí po vodu.

## Galéria

Súbor:Kostol dubova.jpg|Rímskokatolícky kostol Ružencovej Panny Márie.
Súbor:Dubová church.JPG|Kostol Ružencovej Panny Márie.


## Referencie

## Iné projekty

## Externé odkazy
* 


Kategória:Obce okresu Pezinok
Dubovce

**Dubovce** sú obec na Slovensku v okrese Skalica.

## Polohopis
Obcou preteká rieka Chvojnica, ktorá tvorí hranicu medzi obcou a Radošovským a Močidlianskym chotárom, 2 potoky v obci s vydláždeným korytom, rybník na Vidovanskom potoku, umelá vodná nádrž (nefunkčná) na Vlčkovanskom potoku, pri ktorom prameni je Vratišov. 

## Dejiny
Dubovce vznikli zlúčením dvoch samostatných obcí Vlčkovany a Vidovany v roku 1954. Najstarší záznam pochádza z roku 1392 zo Žigmundovej donačnej listiny (ŠÚA Bratislava. Riaditeľstvo cisárskych majetkov vo Viedni – Coborovské písomnosti Nr. 1.). Obec vznikla pri starom keltskom hradisku Zámčisko. Zaniknutá osada (asi ešte pred 14. storočím) Vratišov, názov je podľa zachovaného mikrotoponyma. 

## Názov
Názov Dubovce vznikol podľa toponymických objektov Dubina (les) a Dubník (vrch). Prípona -ovce je analogická podľa vedľajšej obce Radošovce.

Názov Vlčkovian je motivovaný apelatívom vlk. Názov Vidovany podľa M. Jozefoviča je motivovaný menom sv. Víta (potok pretekajúci cez obec pramení pod kopcom s kaplnkou sv. Víta), podľa Krajčoviča ide o majiteľa Vida (Vidov dvor). Vlčkovany – Farkashely; Vidovany – Vidovány oba pomaďarčené názvy napr. z katastrálnej mapy z roku 1911 a 1913.

## Kultúra a zaujímavosti
### Pamiatky
* Rímskokatolícky kostol sv. Žofie v časti Vlčkovany, jednoloďová neskoroklasicistická stavba s polygonálnym ukončením presbytéria a predstavanou vežou z rokov 1866-1868. Fasády kostola sú členené lizénovými rámami a polkruhovo ukončenými oknami so šambránami. Veža členená lizénami je ukončená korunnou rímsou s terčíkom a zvonovitou helmicou. 

* Rímskokatolícky kostol sv. Antona Padovského v časti Vidovany, jednoloďová neoklasicistická stavba s polygonálnym ukončením presbytéria a predstavanou vežou z roku 1902. Fasády kostola sú členené lizénami a polkruhovo ukončenými oknami so šambránami. Veža je členená pilastrami a ukončená ihlancovou helmicou. 

Súbor:Dubovce kostol 02 03.jpg|Kostol sv. Žofie
Súbor:Dubovce kostol 02 04.jpg
Súbor:Dubovce kostol 01 02.jpg|Kostol sv. Antona Padovského
Súbor:Dubovce kostol 01 01.jpg
Súbor:

## Referencie

## Iné projekty

## Externé odkazy
* 


Kategória:Obce okresu Skalica
Koválovec

**Koválovec** je obec na Slovensku v okrese Skalica.

## Dejiny
Koválovec je počtom obyvateľov najmenšia samostatná obec na Záhorí, ležiaca na úpätí Bielych Karpát, v okrese Skalica. Prvá písomná zmienka o obci pochádza z roku 1394. Obec až do 60-tych rokov 20. storočia mala 2,5 krát viac obyvateľov ako dnes. V rámci socialistického plánovania sa obec dostala do kategórie zánikových obcí, čoho dôsledkom bol rapídny úbytok obyvateľstva. Najmenej obyvateľov mala obec v roku 1991 a 2015 a to 137, respektíve 138. Rozdiel medzi týmito dvomi obdobiami je v tom, že kým v roku 1991 bol v obci vysoký podiel staršieho obyvateľstva, v roku 2015 je to naopak. 

## Demografia

### Sčítanie 2011
 **údaje:** *Sčítanie obyvateľov, domov a bytov v roku* 2011

## Kultúra a zaujímavosti
### Pamiatky
* Rímskokatolícky kostol sv. Martina biskupa, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z roku 1821. Kostol nechal postaviť Ján Vietoris, zeman a vicenotár nitianskej stolice. Fasády kostola sú hladké, priečeliu dominuje polkruhová slepá arkáda, v ktorej je umiestnený portál s termálnym oknom. Veža lemovaná nárožným kvádrovaním je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Skalica
Letničie

**Letničie** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová neskorobaroková stavba so segmentovým ukončením presbytéria a predstavanou vežou z roku 1822. Úpravami prešiel v roku 1905. Loď kostola je zaklenutá dvoma poľami pruskej klenby, presbytérium konchou. Zariadenie pochádza z konca 19. storočia, okrem obrazu sv. Martina biskupa, ktorý je z prvej polovice 19. storočia. Fasády kostola sú hladké so segmentovo ukončenými oknami so šambránami. Štít kostola má korunnú rímsu s oblúčkovým vlysom. Veža je prepojená s hmotou kostola pôdorysným zaoblením, je členená lizénami a ukončená korunnou rímsou s terčíkom a zvonovitou helmicou. 

Súbor:Letnicie church 01.jpg|Kostol sv. Jána Krstiteľa
Súbor:Letničie kostol 05.jpg
Súbor:Letničie kostol 02.jpg
Súbor:Letničie kostol 03.jpg|Detail veže


## Referencie

## Iné projekty

## Externé odkazy
* 


Kategória:Obce okresu Skalica
Mokrý Háj

**Mokrý Háj** je obec na Slovensku v okrese Skalica.

## Polohopis
Obec sa nachádza na severozápade Myjavskej pahorkatiny v doline Starohorského potoka, pri meste Skalica. Stred obce sa nachádza v nadmorskej výške 264 metrov. 

Obec sa vyznačuje na severnej strane menším a na juhovýchodnej strane väčším sklonom a svahovito sa končí v Mokrohájskom potoku. Tento potok preteká stredom obce, zo severnej strany sa doň vlieva Starohorský potok. Pôdne zloženie je na tomto malom priestranstve pestré, povrch chotára tvoria mladšie treťohorné štrky a íly, staršie treťohorné ílovce, pieskovce a čiastočne štvrtohorná spraš. Na východnej strane sa nachádza hnedozem, na severnej je naplavená černozem, ktorá spĺňa kritériá veľmi úrodných pôd. V južnej časti územia sa nachádzajú kamenné sloje, kde sa v minulosti ťažil kameň. Západnú časť územia tvoria pieskovce a na naviatych pieskoch vznikli menej úrodné mačinové pôdy. Celková výmera katastrálneho územia obce Mokrý Háj je 687 ha, z čoho 629 ha je úrodnej poľnohospodárskej pôdy strednej úrodnosti a 58 ha nepoľnohospodárskej pôdy. 

## Dejiny
Prvá zmienka o obci je z roku 1569. Bola založená chorvátskym obyvateľstvom, ktoré utekalo z južných častí Uhorska pred tureckou hrozbou. 

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová klasicistická stavba s pravouhlým ukončením presbytéria a predstavanou vežou z roku 1822. Obnovou prešiel v roku 1949. Interiér je zaklenutý pruskými klenbami. Nachádza sa tu neogotický oltár z roku 1905 od J. Runggaldiera z Tirolska. Kazateľnica je barokovo-klasicistická. Nachádza sa tu aj socha šaštínskej Panny Márie z konca 18. storočia. Fasády kostola sú členené termálnymi oknami so šambránami. Veža je horizontálne členená kordónovými rímsami a ukončená trojuholníkovými štítmi a ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Skalica
Prietržka

**Prietržka** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol sv. Rozálie a sv. Alžbety, jednoloďová klasicistická stavba s polygonálnym ukončením presbytéria a malou strenou vežou z roku 1832. V roku 1944 bol rozšírený. Interiér je zaklenutý valenou klenbou s lunetami. Zariadenie kostola pochádza z 20. storočia. Fasády kostola sú členené lizénami a polkruhovo ukončenými oknami. Priečelie je ukončené štítom s prelamovanou rímsou a predstavanou predsieňou. Veža je ukončená ihlancovou helmicou. 

Súbor:Prietržka kostol 08.jpg|Kostol sv. Rozálie a sv. Alžbety
Súbor:Prietržka kostol 07.jpg
Súbor:Prietržka kostol 05.jpg|Detail vstupu


## Referencie

## Iné projekty

## Externé odkazy
* 


Kategória:Obce okresu Skalica
Lopašov

**Lopašov** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol sv. Vendelína, jednoloďová klasicisická stavba s polkruhovým ukončením presbytéria a vežou tvoriacou súčasť jej hmoty z roku 1842. Fasády kostol sú členené lizénami a polkruhovo ukončenými oknami so šambránami. Veža je ukončená ihlancovou helmicou. 

* Vodný mlyn (číslo 35), technická pamiatka, dvojpodlažná jednotraktová ľudová stavba na pôdoryse písmena U z roku 1849. Úpravami prešiel v 20. storočí.

## Referencie

## Iné projekty

## Externé odkazy
* 


Kategória:Obce okresu Skalica
Vrádište

**Vrádište** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty z roku 1754. Obnovou prešiel v roku 1900. Fasády kostola sú členené opornými piliermi a lizénovými rámami. Segmentovo ukončené okná majú jednoduché šambrány. Veža je ukončená ihlancovou helmicou. Portál kostola je riešený ako edikula ukončená trojuholníkovým štítom s tympanónom. 

* Evanjelická zvonica, murovaná stavba na pôdoryse štvorca s ihlancovou helmicou z roku 1936. Zvonicu postavil staviteľ Doležal zo Skalice podľa plánov architekta Adolfa Rozborila z Klobouk. Fasáda zvonice je členená polkruhovo ukončenými rezonančnými otvormi. Korunná rímsa je ukončená trojuholníkovými štítmi.

Súbor:Vradiste bell tower.jpg|Evanjelická zvonica


## Osobnosti obce
### Rodáci
* Juraj Pavlín Bajan (* 1721 – † 1792), františkánsky kňaz, kazateľ, organista, hudobný skladateľ.
* Irena Čubírková (* 1923 – † 1966), známa sériová vrahyňa, odsúdená roku 1966 na trest smrti

## Referencie

## Iné projekty

## Externé odkazy
* 


Kategória:Obce okresu Skalica
Trnovec (okres Skalica)

**Trnovec** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoloďová neoklasicistická stavba s pravouhlým ukončením presbytéria a predstavanou vežou z roku 1871. Interiér je zaklenutý pruskou klenbou. Zariadenie kostola je z 20. storočia. Fasády kostola sú členené lizénovými rámami a segmentovo ukončenými oknami. Veža je horizontálne členená kordónovými rímsami a ukončená zvonovitou helmicou. 

Súbor:Trnovec 01.jpg|Kostol Ružencovej Panny Márie

## Referencie

## Iné projekty

## Externé odkazy
* 


Kategória:Obce okresu Skalica
Petrova Ves

**Petrova Ves** je obec na Slovensku v okrese Skalica.

## Polohopis
Obec leží v západnej časti Slovenska v malej kotline otvorenej západným smerom do Dolnomoravského úvalu k susednému mestu Gbely a rieke Morave. Z ostatných strán ju obklopujú nevysoké pahorky Chvojnickej pahorkatiny, ktoré na severovýchode a východe prechádzajú do kopcov okolo Unína a Holíča. V okolí Petrovej Vsi sa nachádzajú obce Unín, Radimov, Letničie, Smolinské a mestá Gbely, Holíč, Šaštín-Stráže.

## Dejiny
Najstarší písomný doklad o obci pochádza z roku 1392. Chotár obce bol však osídlený už dávno predtým. Archeologické nálezy tu dokladajú existenciu keltského a rímsko-barbarského sídliska. Týchto vystriedali Slovania a v 9. a 10. storočí patrilo územie obce k Veľkej Morave. Koncom 11. storočia pripadol chotár Petrovej Vsi k uhorskému štátu.

Traduje sa, že v roku 1093 prišiel do petroveského údolia Peter Varády, uhorský šľachtic, a nazval tam nachádzajúcu sa osadu podľa seba Petrovou Vsou, maďarsky Peterlak, latinsky Petrovilla, nemecky Petersdorf.

Po Varádyovcoch pripadla obec zemanom z rodu Báršoni, Farkaš, Thebery a Boltizár. Od roku 1390 obec Petrova Ves patrila Stiborovi z Beckova. O dva roky neskôr pripadla Coborovcom, majiteľom holíčskeho panstva. V roku 1736 prevzali holíčske panstvo aj s Petrovou Vsou Habsburgovci, ktorým patrila až do zrušenia poddanstva, resp. majetky v nej až do roku 1918.

Od konca prvej svetovej vojny, vznikom nového československého štátu nesie Petrova Ves úradný slovenský názov.

## Kultúra a zaujímavosti
### Pamiatky
* Rímskokatolícky kostol sv. Ducha, trojloďová pôvodne gotická stavba s polygonálnym ukončením presbytéria a predstavanou vežou z druhej polovice 15. storočia. V roku 1762 prešla pod patronátom Františka Lotrinského barokovou úpravou, pri ktorej bola postavená nová loď kostola. Z pôvodnej stredovekej stavby sa dochovalo iba presbytérium. K rozšíreniu kostola na trojloďovú stavbu došlo v roku 1931 v duchu neobaroka. Stavbu realizoval Hubert Angelíny, staviteľ z Holíča. Interiér je zaklenutý pruskými klenbami. V roku 1947 bola realizovaná nová výmaľba kostola od Štefana Euhofa z Piešťan. O rok nekôr boli zakúpené nové oltáre. Fasáda kostola je členená lizénovými rámami vo forme slepej arkády a segmentovo ukončenými oknami. Bočné lode majú neobarokové volútové štíty. Veža je lemovaná pilastrami, v dolnej časti s kvádrovaním, a ukončená korunnou rímsou s terčíkom s hodinami a zvonovitou helmicou. 

Súbor:Kostol Petrova Ves.jpeg|Kostol sv. Ducha
Súbor:Petrova ves church.jpg


## Referencie

## Iné projekty

## Externé odkazy
* 


Kategória:Obce okresu Skalica
Radimov

**Radimov** je obec na Slovensku v okrese Skalica. Leží v Chvojnickej pahorkatine 15 kilometrov južne od Skalice. V okolí obce sa nachádzajú obce Unín, Petrova Ves, Dubovce, Radošovce, Kopčany a mesto Holíč.

## Polohopis
Cez obec preteká Radimovský potok.

V blízkosti obce, pri majeri Budkovany, sa nachádza chránený areál Búdkovianske rybníky (3 rybníky a 1 močarisko). Je to chránené územie pre výskyt vzácnych druhov vtákov. V katastrálnom území obce sa tiež nachádza vodná nádrž Veľké Bariny.

## Kultúra a zaujímavosti
### Pamiatky
Medzi pamiatky, ktoré sa nachádzajú v obci, patrí Rímskokatolícky kostol sv. Zuzany. Je to jednoloďová baroková stavba s polygonálnym ukončením presbytéria a predstavanou vežou z rokov 17321734. Úpravou prešiel kostol v 19. storočí. Interiér je zaklenutý krížovými klenbami a valenými klenbami s lunetami. Zariadenie kostola pochádza zo začiatku 20. storočia. Fasády kostola sú členené lizénami a polkruhovo ukončenými oknami. Veža členená lizénami je ukončená trojuholníkovými štítmi a zvonovitou helmicou pokrytou škridľou. 

### Kultúra
Pravidelne sa tu oslavujú fašiangy, kedy mladí chlapci a dievčatá majú krojovú zábavu. Tiež nemožno opomenúť slávne pochovávanie basy, kedy obcou chodí sprievod s maškarami. Na Veľkú noc chlapci chodia od domu k domu s veľkým vlastnoručne upleteným korbáčom a zbierajú od dievčat mašle na korbáč, ktorý bude neskôr povesený na máj stojaci v strede obce. Veľa drobnejších podujatí (ako Radimovské olympijské hry, nohejbalový turnaj, zápasy v Človeče nehnevaj sa, schôdze a iné aktivity s humorným podtextom) sú organizované miestnymi spolkami: Country klub Karas a Radzimovské sací komando. Veľmi obľúbenými akciami v obci sú aj Trnkový deň, Ochutnávka ovocných destilátov a Deň otevrítych sklepú, Advent v Radzimove.

## História
Obec sa prvý krát, písomne spomína v roku 1392. keď sa zapisovala ako Radymow. Názov pochádza od spojenia mena Radim a vlastníctva domu, dvora alebo pozemku. Obec pôvodne patrila k holíčskemu panstvu a postupne jeho najvýznamnejšími vlastníkmi boli Czoborvci a Habsburgovci. Miestni ľudia sa zaoberali poľnohospodárstvom, aj pestovaním konopí. 

## Školstvo
V obci sa nachádza materská škola, ktorá zároveň disponuje jedálňou aj pre miestnych obyvateľov. 

## Referencie

## Iné projekty

## Externé odkazy
* 


Kategória:Obce okresu Skalica
Dojč

**Dojč** (, hist. slov. *Dojčie*) je obec na Slovensku v okrese Senica.

## Polohopis
Obec leží v strednej časti Myjavskej nivy, geomorfologického podcelku Borskej nížiny. Dojčom preteká Dolinský potok, juhovýchodným okrajom obce preteká Koválovský potok.

Leží na ceste II/500 z Kútov do Senice. Okresné mesto je vzdialené  východne, Skalica  severne, Malacky  juhozápadne a krajské mesto  juhovýchodne.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová pôvodne gotická stavba s pravouhlým ukončením presbytéria a vežou tvoriacou súčasť jej hmoty zo 14. storočia. Prvá písomná zmienka o kostole je z roku 1397. V roku 1678 bol zaklenutý krížovými hrebienkovými klenbami a v roku 1734 prešiel barokovými úpravami, bola pristavaná murovaná predsieň. V roku 1883 získal rovný strop a bola nadstavaná veža. Nachádza sa tu hlavný oltár so starším barokovým obrazom Všetkých svätých z roku 1788 a dva bočné rokokové oltáre z druhej polovice 18. storočia. Baroková krstiteľnica s lupeňovou kupou pochádza z polovice 18. storočia. V kostole sú pôvodné barokové lavice dekorované erbami na poprsniciach z roku 1774. Fasády kostola sú členené lizénami a segmentovo ukončenými oknami so šambránami. Murovaná predsieň kostola je členená pilastrami a ukončená štítom s prelamovoanou rímsou a volútami. Veža je ukončená zvonovitou helmicou s laternou.  

* Socha sv. Floriána, dielo ľudového baroka z roku 1804.

Súbor:Dojc 02.jpg|Kostol Všetkých svätých
Súbor:Dojč kostol 03.jpg
Súbor:Dojc 02.jpg
Súbor:Dojč kostol 04.jpg|Detail barokovej predsiene
Súbor:Dojč socha 02 01.jpg|Socha sv. Floriána


## Osobnosti obce
### Rodáci
* Karol Leška (* 1792 – † 1857), rímskokatolícky kňaz, básnik, vedec
* Július Koreszka (* 1895 – † 1958), maliar, krajinár, kresliar 

### Pôsobili tu
* Pavel Blaho (* 1867 – † 1927), publicista, realistický spisovateľ, lekár, politik, člen SNR v roku 1918, krátko pôsobil v obci
* Ladislav Mikulík (* 1920 – † 2009), majster drotárskeho remesla, patrí medzi najznámejších tvorcov na Slovensku, 20 rokov pôsobil v obci.

## Referencie

## Iné projekty

## Externé odkazy
* 


Kategória:Obce okresu Senica
Hlboké

**Hlboké** je obec na Slovensku v okrese Senica.

## Kultúra a zaujímavosti
### Pamiatky
* Evanjelický kostol, jednoloďová tolerančná klasicistická stavba s pravouhlým ukončením presbytéria a predstavanou vežou z roku 1787. V roku 1887 prešiel obnovou, došlo aj k zvýšeniu veže. Interiér je plochostropý, nachádza sa tu trojramenná murovaná empora s dreveným parapetom. Nachádza sa tu klasicistický oltár s obrazom Kristus pri rozbúrenom mori od A. Ivanoviča z Viedne z roku 1857 a organ od majstra Martina Šašku z rovnakého obdobia. Kazateľnica a krstiteľnica sú historizujúce z konca 19. storočia. Fasády sú členené kordónovou rímsou s dvoma radmi okien. Horný rad má segmentové ukončenie, dolný rovné. Dekorované sú profilovanými šambránami. Veža je lemovaná pilastrami, ukončená je korunnou rímsou, v ktorej vlyse sú hodiny a barokovou helmicou s laternou. 

* Pamätný dom, evanjelická fara, jednopodlažná klasicistická stavba na pôdoryse obĺžnika s polovalbovou strechou z prvej polovice 19. storočia. V nedávnom období prešla obnovou, pričom došlo k rekonštrukcii pôvodnej fasády členenej zapustenými oknami s oblúkovými frontónmi a dekoratívnymi medziokennými kazetami. Na fare pôsobil J. M. Hurban, narodil sa tu jeho syn Svetozár Hurban-Vajanský.

* Pomník J. M. Hurbana, socha v životnej veľkosti od F. Motošku z roku 1929. Nachádza sa pred vstupom do kostola. 

* Náhrobok J. M. Hurbana na miestnom cintoríne z roku 1949. Autorom náhrobku je významný architekt Dušan Jurkovič. Ide o travertínový obelisk s reliéfnym krížom na štvorcovom sokli dekorovanom rustikou. V areáli cintorína sa nachádza aj pôvodný Hurbanov náhrobok z roku 1888.

Súbor:Hlboke se 01.jpg|Evanjelický kostol
Súbor:Hlboke se 02.jpg
Súbor:Resting place J.M. Hrban - panoramio.jpg|Náhrobok J. M. Hurbana
Súbor:Old resting place J.M. Hurban - panoramio.jpg|Pôvodný Hurbanov náhrobok

## Osobnosti obce
### Rodáci
* Svetozár Hurban-Vajanský (* 1847 – † 1916), spisovateľ, publicista, literárny kritik a politik.

### Pôsobili tu
* Jozef Miloslav Hurban (* 1817 – † 1888), evanjelický farár, spisovateľ, prvý predseda Slovenskej národnej rady, novinár, politik a organizátor kultúrneho života slovenského národného hnutia a vedúca osobnosť slovenského povstania 1848 – 1849. Na jeho stretnutí s Michalom Miloslavom Hodžom a Ľudovítom Štúrom tu v roku 1843 došlo k uzákoneniu spisovnej slovenčiny.

## Referencie

## Iné projekty

## Externé odkazy
* 


Kategória:Obce okresu Senica
Popudinské Močidľany

**Popudinské Močidľany** (, ) sú obec na Slovensku v okrese Skalica. Obec vznikla zlúčením obcí **Popudiny** a **Močidľany** v roku 1957.

## Názov obce
**Vývin názvu obce**
### Popudiny
* 1773*Popudin*, *Popudiny*
* 1786, 1808, 18631888*Popudin*
* 18921907*Szentistvánfalu*
* 1913*Szentistvánfalva*
* 1920*Popudin*, *Popudiny*
* 19271957*Popudiny*

### Močidľany
* 1773*Mocsidlan*, *Mocžidlany*
* 1786*Mocschidlan*, *Močidlani*
* 1808*Mocsidlán*, *Močidlany*
* 1863, 1888*Mocsidlán*
* 18731882*Mocsidlan*
* 18921907*Coborfalu*
* 1913*Coborfalva*
* 19201957*Močidlany*

## Kultúra a zaujímavosti
### Pamiatky
* Rímskokatolícky kostol svätého Štefana kráľa v časti Popudiny, jednoloďová barokovo-klasicistická stavba s polygonálnym ukončením presbytéria, transeptom a predstavanou vežou z roku 1831. Interiér je zaklenutý valenou klenbou. Nachádza sa tu hlavný oltár z roku 1930. Zariadenie kostola je novodobé. Fasády sú hladké so segmentovo ukončenými oknami so šambránami. Veža je členená lizénami a ukončená korunnou rímsou s terčíkom s hodinami, nad ktorou je krátka nadstavba a ihlancová helmica. 

* Rímskokatolícky kostol svätých Šimona a Júdu v časti Močidľany, dvojloďová klasicistická stavba s polygonálnym ukončením presbytéria, transeptom a vežou tvoriacou súčasť jej hmoty z roku 1802. Bočná loď je novodobá prístavba, hlavná loď je zaklenutá valenou klenbou. Zariadenie kostola je novodobé, hlavný oltár je z roku 2008. Kostol má fasády členené lizénovým rámom so segmentovo ukončenými oknami. Veža je členená lizénami a ukončená ihlancovou helmicou.  

Súbor:Popudinské Močidľany kostol 02 04.jpg|Kostol svätého Štefana Kráľa
Súbor:Popudinské Močidľany kostol 02 03.jpg|Kostol svätého Štefana Kráľa
Súbor:Popudinské Močidľany kostol 02 06.jpg|Detail veže
Súbor:Popudinské Močidľany kostol 01 03.jpg|Kostol svätých Šimona a Júdu
Súbor:Popudinské Močidľany kostol 01 01.jpg|Kostol svätých Šimona a Júdu


## Osobnosti

* Rajmund Ondruš (* 1929† 2011)rímskokatolícky kňaz, jezuita, teológ, redaktor, spisovateľ a prekladateľ

## Partnerské obce
*  Ratíškovice, Česko

## Referencie

## Iné projekty

## Externé odkazy
* 


Kategória:Obce okresu Skalica
Podbranč

**Podbranč** je obec na Slovensku v okrese Senica.

## Dejiny
Prvá zmienka o Podbranči pochádza približne z roku 1394, kedy je uvedená v tvare *Berencz* a dnešná časť Podzámok je spomenutá ako *Podharath*. V blízkosti zrúcaniny hradu Branč je *Starý hrad* vo výške 455 metrov nad morom, ktorý bol pravdepodobne osídlovaný 2500 rokov pred Kr. V obci je i nálezisko z mladšej doby kamennej z polohy *Kopanica*, našli sa tam kamenné pracovné nástroje pračloveka neandertálskeho typu.

## Kultúra a zaujímavosti
### Pamiatky
* Hrad Branč, zrúcanina stredovekého hradu založeného v druhej polovici 13. storočia, vybudoval ho magister Aba. Prvá písomná zmienka o hrade pochádza z roku 1317. Rozkladá na ploche približne 7500 metrov štvorcových vo výške 473 metrov nad morom. Vlastníkmi hradu boli Matúš Čák Trenčiansky, Stibor zo Stiboríc, Ján Huňady, Matej Korvín i František Ňári. V roku 1431 obsadili hrad Husiti, v roku 1624 spustošili hrad kráľovské vojská. V roku 1663 bol útočiskom obyvateľov pri drancovaní Turkami. Hrad bol opustený na začiatku 18. storočia, od tej doby je ruinou. Od 60. rokov 20. storočia prebieha obnova hradu. Jadro hradu sa skladá z južného, východného a západného paláca a hradného opevnenia. 
 
* Pamätník evanjelickým martýrom, kamenný pylón z lomového kameňa z roku 1939. Pripomína väznenie evanjelických a reformovaných duchovných na hrade od 30. mája 1674 do 10. apríla 1675, v období najťažšej protireformácie. Väzni boli následne predaní na galeje. Jedným z väznených farárov bol Juraj Láni. Iniciátorom stavby pamätníka bol Štefan Havlík z Podbranča. V roku 2007 bola pôvodná liatinová tabuľa odcudzená, v roku 2008 bola nahradená tabuľou zo žuly. 

Súbor:Berencscivertanlegi1.jpg|Hrad Brnač
Súbor:Berencscivertanlegi2.jpg
Súbor:Branč, hrad od juhovýchodu (2).jpg
Súbor:Branč - panoramio - Michal Jakubský (2).jpg
Súbor:Branč - pamätník väzneným evanjelickým kňazom.jpg|Pamätník evanjelickým martýrom


## Zdroj
* 
* 

## Referencie

## Iné projekty

## Externé odkazy
* 


Kategória:Obce okresu Senica